[{"text_idx": "#000003", "text": "Bydd llywodraeth Plaid Cymru yn cyflwyno buddsoddiad gwerth biliynau o bunnoedd yn seilwaith Cymru i ail-sbarduno\u2019r economi, dywedodd Gweinidog cysgodol Plaid Cymru dros yr Economi, Rhun ap Iorwerth. Dywedodd y byddai llywodraeth Plaid Cymru, os caiff ei hethol ym mis Mai, yn sbardun i dwf economaidd."}, {"text_idx": "#000005", "text": "Yn gynharach yr wythnos hon, gosododd Rhun ap Iorwerth allan ei gynlluniau i adfywio economi Cymru, gan gynllunio i ail-sefydlu brand ADC ar gyfer corff masnachu a buddsoddi newydd, sefydlu Comisiwn Seilwaith Cenedlaethol Cymru newydd (CSCC), a helpu busnesau Cymru i dyfu trwy sefydlu Banc Cenedlaethol Cymru i bontio\u2019r bwlch o \u00a3500m y flwyddyn y mae BBaCh yn ei wynebu."}, {"text_idx": "#000006", "text": "Trwy CSCC, meddai, bydd Plaid Cymru yn cyflwyno rhaglen fudsoddi fawr gwerth biliynau o bunnoedd fydd yn uwchraddio\u2019r seilwaith ffisegol a digidol yng Nghymru."}, {"text_idx": "#000009", "text": "\u201cFel rhan o\u2019n cynlluniau, bwriadwn sefydlu corff newydd, Comisiwn Seilwaith Cenedlaethol Cymru, corfforaeth gyhoeddus annibynnol fydd yn cynllunio, cyllido a chyflwyno\u2019r dyheadau sydd yn y Cynllun Buddsoddi Seilwaith Cenedlaethol."}, {"text_idx": "#000010", "text": "\u201cBydd CSCC yn codi arian yn annibynnol ar y llywodraeth, ac yn buddsoddi mewn seilwaith ffisegol a digidol. Mae\u2019n gynllun uchelgeisiol, ond barn Plaid Cymru yw na allwn fforddio peidio uwchraddio ein seilwaith a gosod sylfeini cyfnod o dwf economaidd cyson. Rhaid i ni sicrhau\u2019r amgylcheddau trafnidiaeth, technolegol a chyswllt i fusnesau yng Nghymru ffynnu."}]